**Коьчал: «Ненан мотт - г1иллакх-оьздангаллин бух»**

**1алашо: Вайн республикан куьйгалхочун Указ хилар, и довзийтар; массо меттанашна юкъахь хьалдолчарех лоруш вайн нохчийн мотт хилар д1акхайкхор;жимчохь дуьйна берашка ненан матте марзо кховдор, церан ненан матте безам кхиор, ч1аг1бар.**

**Дешнаш – Кадыров Хож- Ахьмад**

**Мукъам – Бексултанов 1умар**

**Д1адолор: Кхиорхочун дешнан**

**Де дика хилла шу массери, лераме кхирхой, хьомсара бераш!**

**Ас даггара декъалдо шу нохчийн меттан Денца! Х1окху дийнахь вайн хьакъболу лерам бо ненан меттан, иза нохчийн халкъан уггаре мехала хазна хиларна а, къоман шатайпаналла ларъяран г1ортор иза хиларна а.**

Тахана вай дIахьур ду Нохчийн меттан Де даздарна лерина «Ненан мотт – гIиллакх – оьздангаллин бух» цIе йолу цхьаьнакхетар.

Тайп - тайпанчу хьелашкахь хилла и: оьшуш, ца оьшуш, безаш, ца безаш, амма таханлерниг санначу дийне сатийсина цуьнца шовкъ йолчара.

Цу сатийсинчеран дегнаш хьостуш указ ду вайна х1инца схьагушдерг.

25-г1а апрель – нохчийн къоман силсилехь (исторехь) дезачу денойх цхьаъ хилла д1ах1оьттина.

Вайн ненан мотт - иза нохчийн мотт бу. **25-г1а** апрель – Ненан меттан деза де хилар т1еч1аг1дина шайн сацамца вайн сийлахьчу куьйгалхоша.

Вайн массеран ц1арах Дела реза хуьлда царна!

Дала ницкъ лойла вайна ненан мотт оьшучу барамехь караберзо!

**Нохчийн Республикан Президентан**

**Указ**

 **11.05. 2007 ш. Соьлжа – г1ала № 207**

 Нохчийн мотт 1алашбаран, кхид1а шарбаран, кхиоран, нохчийн культура кхиорехь, къоман башхалла ларъярехь цо лело маь1на лакхадаккхаран 1алашонца:

 **«Нохчийн республикехь меттанийн хьокъехь» долчу Нохчийн Республикан законна куьг яздина апрелан 25-г1а де - Нохчийн меттан де д1акхайкхо.**

 Х1ара указ бакъонан ницкъ болуш ду зорбатоьхначу дийнахь дуьйна.

 **Нохчийн Республикан Президент Р.А.Кадыров**

**Бераш байташ юьйцур ю вайна**

**Ненан мотт**

**Хьайн ненан мотт хаахь,**

**Дозалла ас до хьох**

**Даггара и безам,**

**Ас хастм бо хьуна.**

**Цунах ма херлолахь,**

**Доттаг1а варийлахь,**

**Ненан мотт хьайн бацахь,**

**Байлахь вуй хаалахь.**

**Хьо безаш волчунна**

**Пандаран аз ду хьо,**

**Хьайца уьйр йоцчунна**

**Гехь беза мохь бу хьо.**

**Дуьнен чу адамаш кхуллуш,**

**Массаьрна ше-шен мотт белла.**

**Цаьрна юккъахь массарел хьоме**

**Суна сайн ненан мотт белла.**

**К1оьрггера и бийца воьлча,**

**Хьо цуьнга ладег1а воьлча,**

**Хьан дагна и безабелча,**

**Хаалахь хьо нохчо вуй**

Кхиорхо:Тахана вай вовшахкхетар цу денна лерина ду, нохчийн меттан сий-лерам беш, хазахетарца дуьйцур ду вай буьцучу , мерзачу нохчийн маттах лаьцна. Х1унда аьлча, мотт-къоман кхоллам а, делера ни1мат долу дела.

Дала хастам бина девр дац вай цо деллачу даккхий ни1маташна: ган-б1аьрг, хаза-лерг, ойлаян-корта, лела-когаш, г1уллакх дан-куьйгаш, уьш х1ора а ша хила езачу меттехь а нисъеш.

Царах уггар доккха ни1мат ду – мотт балар! Ма доккха ни1мат ду и.

Мотт карчарца аз долуш, цу озах дош кхоллалуш буьйцуш болу мотт бацахьара адам дан а дацаркх.

Ма тидам ца бо вай цуьнан! Ма тидам ца бо!

Дала кхоьллина долу вай а, дуьне довзаран 1илманаш а хир дацара мотт бацахьара. Дала вайна делла и ни1мат деза ду вайна тахна.

1илманчаша тахана дуьненахь ду боху 3 эзар сов меттанаш. Царна юкъахь уггар мерза, хьал долчех цхьаъ вайн Нохчийн мотт бу.

Къаьхьа хуьлий – дог лахьош, довха хуьлий – ц1е латош, ира хуьлий – г1ала еш, д1аьвше хуьлий – х1аллаквеш, къонах хуьлий – лар хьо веш, мостаг1 хуьлий – човхавеш. **Бехийла ненан мотт!**

Маьлхан дуьне къагадеш, баланех вай лар а деш, массо бер а ирсе деш!

**Бехийла вайн ненан мотт!**

Ненан маттахь илли ала, ненан маттахь ала дош, Везчу Дала совг1ат дина белла вайна нохчийн мотт. Бераш илли эра ду вайна.

**1усманов 1имран**

 **Илли « Дай баьхна латта »**

**Нанас берахь дуьйна**

**Суна хьо марзбина,**

**Хьоьга дагардуьйцуш,**

**Хийла ойла йина.**

**Юхаалар**

**Сан дай баьхна латта,**

**Сан ирс долу Даймохк,**

**Малх бицбина,нур къагийна,**

**Хьо суна лепара**

**Хьуна гена ваьлча,**

**Херехь зама яьлча,**

**Даго лоькху зурма**

**Суна хьо хетара.**

**Юхаалар**

**Сан дай баьхна латта,**

**Сан ирс долу Даймохк,**

**Ахь кхиийна, ахь стаг вмна**

**Со новкъа велира.**

**Х1ора йог1у кхане**

**Хьоьца йоккхур, бохуш,**

**Винчу махка кхача**

**Ас сатийсинера.**

**Юхаалар**

**Сан дай баьхна латта,**

**Сан ирс долу Даймохк,**

**Хьоьх къаьстина, дог диллина**

**1алург ца хиллера**

**Суртх1оттор «Нохчийн матто бехк баккхар» (кхиорхой)**

Нохчийн мотт:

**«Х1ай, сан къам, ма ч1ог1а хердели-кх хьо сох. Вала давоцуш бара со, йийца нана йоцуш бу со, вовшашка бийца юьхьк1ам боцуш бу те со?**

**Ма ч1ог1а дезаш т1еийцира ас шу, Дала шуна д1а а белла, шух къам дича.**

**Нохчийн къам со-м хьан бух бай, со-м хьан сий дай. Ларахь со! Ас тоьшалла до хьуна ас эзарза лорур ма ду хьо!**

– **Х1ай, нана, нохчийн к1ентан а, йоь1ан а, нана! Со х1унда иэби ахь кхидолчу къаьмнийн меттанех, амалех, ойланех? Суна ма лаьа, со иэбина а боцуш, хьаьъна, шовда санна, ц1ена хила. Бийцахь со доьзале, бере, аганан г1овла лаций йовзийтахь хьайн берана сан хазалла, сан к1орге, бийцахь со бовха кхача а кечбина стоьлана го а бина хьайн бераш охьаховшийча.»**

**НАНА:**

**«Сан дайша бийцина, мерза нохчийн мотт, сайн берашна кхин а меттанаш 1амийта ма лаьа сунна, уьш хьекъале а, ирсе а кхуьуьйла ма лаьа сунна.»**

Нохчийн мотт:

«Кхуьур ду хьуна хьан бераш кхидолу меттанаш довза а, 1амо а.

Амма бераллехь сох марзо ца оьцуш, цхьа зама д1аяьлча, со шайх хербелча, хирий техьа сох шуна Ненан мотт?

Ойла ехьа, цуьнан, лераме Нохчийн нана! Ойла ехьа.»

**Кхиорхо:**

**Кхузахь ала лаьа суна Ахьмад Сулейманов дешнашца**

**«Воккха ве со хьуна хуучу**

**Кхечу къаьмнийн меттанех,**

**Хьайниг бицбеш, 1амо дезна**

**Уьш хьуна ца моьттинехь!»**

**Нохчох нохчо вийриг – уггар хьалха нохчийн мотт бу.**

**Мотт, Къам, Мохк – суна уьш къасто ца лаьа я хаа а ца хаьа, х1унда аьлча, мотт – иза къам ду, мотт д1абалар – къам д1адалар ду, ткъа къам д1адаьлча махках х1ун до?**

**Юха а Сулейманов Ахьмадан дешнашна т1е доьлху вай:«Кхо х1ума ду дуьненчохь даима а цхьаьна хила дезаш, вовшех даьхча кхуьй а леш: Даймохкий, Моттий, Халккъий.»**

**И кхо х1ума вовшех ца далийта къа хьегна а, хьоьгуш а бу вайн сийлахь культуран векалш.**

Вайн дахарехь йоккха меттиг д1алоцу къоман а,дуьненан а культуро.Ша дешна а,г1иллакх-оьздангалла йолуш стаг ву ала йиш яц цхьаннан а,нагахь культура евзаш а,езаш а иза вацахь.Х1унда аьлча ,иза вайн синан кхача хилла лаьтташ ю,цуо вай ийманехь,оьздангаллехь совдоху шорбо вайн кхетам,нах беза а,къинхетаме хила а 1амадо.

Культура бохучу дешан шуьйра маь1на ду. Цуо юкъалоцу къоман 1ер-дахар, барта кхолларалла, г1ирсаш,духарш, герзаш,къоман истори,мотт .Цул сов, культурина юкъайог1у искусство а, литература а.

Дуккха а нах бу нохчийн культура кхиорехь къахьегна

а, тахана къахьоьгуш а, шайх доккха масал эца мегар долуш**.**

**Кхиорхо: Х1инца юха а бераша вайна байташ юьйцур ю**

**Ненан мотт, хьо бека бисалахь**

**Тахконза дисинчу аганна,**

**Ненан мотт, хьо хезчохь бисалахь**

**Нана мел езачу беранна**

**Ненан мотт, хьо бийца бисалахь**

**Нохчийн мотт мел безачунна**

**Ненан мотт, хьо баха бисалахь**

**Нохчийн къам мел деха цуьнца.**

**Хазнашлахь хазна ю ненан мотт къоман,**

**Ненан мотт мел беха къам дуьсу даха,**

**Ткъа нагахь, мотт шен лахь, къам лей д1адолу**

**Ненан мотт бицбинарг сийсазво наха.**

**Ларбина къийсамехь массо а ханна**

**Раг1 х1инца хьоьгахь ю**

**Ден весет кхочушде къонахчо санна**

**Ларбе мотт, хазбе и ца еш мало**

**Т1аккха хьайн весетдеш к1анте д1ало.**

**Ненан мотт, язло сан ц1ийц1а,**

**Ненан мотт бека сан сица,**

**Сан бакъо ю иза бийца,**

**Сан бакъо ю цунах дийца.**

**Амма яц бакъо и хийца.**

**Ма г1олаш,**

**Ма хьолаш**

**Ненан мотт шайца,**

**И бийца йиш йоцуш,**

**Бовр болчу метте.**

**Доьзалехь бийцар а**

**Дастам а хеташ,**

**Хьо винчу ненан мотт**

**Д1атесна ахь.**

**«Сов къен бу дешнашна,**

**Бац атта кхеташ»,-**

**Бохуш и сийсазбан**

**Ца хета эхь.**

**Бекалахь, ненан мотт, тахна,**

**Дуьнене, машаре кхойкхуш,**

**Лаьтта т1ехь Къинхьегам, Нийсо,**

**Вошалла, Ирс, Машар кхайкхош.**

**Ладог1ал, цкъа соьга,**

**«Хьекъале корта».**

**Ладог1ал, яккхий д1а**

**Лергара потт:**

**Йист йоцу х1орд санна,**

**Бу хьуна шорта**

**Ша хууш волчунна
Вайн нохчийн мотт.**

**Г1иллакхе хьо воккхуш, серлонга са доккхуш,**

**Исбаьхьа сийлахь бу вайн ненан мотт.**

**Д1аьвшечу дахарехь г1елделча, дог ойъуш,**

**Ницкъаха буьзна бу и, сан ненан мотт.**

**Даймехкан васт кхолуш ламастин хазна ю,**

**Дахаран бух бу и, сан ненан мотт.**

**Бераш байташ юьйцур ю вайна**

**Ненан мотт**

**Хьайн ненан мотт хаахь,**

**Дозалла ас до хьох**

**Даггара и безам,**

**Ас хастм бо хьуна.**

**Цунах ма херлолахь,**

**Доттаг1а варийлахь,**

**Ненан мотт хьайн бацахь,**

**Байлахь вуй хаалахь.**

**Хьо безаш волчунна**

**Пандаран аз ду хьо,**

**Хьайца уьйр йоцчунна**

**Гехь беза мохь бу хьо.**

**Дуьнен чу адамаш кхуллуш,**

**Массаьрна ше-шен мотт белла.**

**Цаьрна юккъахь массарел хьоме**

**Суна сайн ненан мотт белла.**

**К1оьрггера и бийца воьлча,**

**Хьо цуьнга ладег1а воьлча,**

**Хьан дагна и безабелча,**

**Хаалахь хьо нохчо вуй**

**Хьешашка-оьзда**

**Доттаг1чуьнга-мерза**

**Мостаг1чуьнга-буьрса**

**Захалонна-хаза**

**Масла1атана-к1еда**

**Берашка-эсала**

**Ненан мотт, хьо бека бисалахь**

**Тахконза дисинчу аганна,**

**Ненан мотт, хьо хезчохь бисалахь**

**Нана мел езачу беранна**

**Ненан мотт, хьо бийца бисалахь**

**Нохчийн мотт мел безачунна**

**Ненан мотт, хьо баха бисалахь**

**Нохчийн къам мел деха цуьнца.**

**Хазнашлахь хазна ю ненан мотт къоман,**

**Ненан мотт мел беха къам дуьсу даха,**

**Ткъа нагахь, мотт шен лахь, къам лей д1адолу**

**Ненан мотт бицбинарг сийсазво наха.**

**Нохчийн мотт – и къоман синхазнийн хьоста**

**Ларбина къийсамехь массо а ханна**

**Раг1 х1инца хьоьгахь ю**

**Ден весет кхочушде къонахчо санна**

**Ларбе мотт, хазбе и ца еш мало**

**Т1аккха хьайн весетдеш к1анте д1ало.**

**Ненан мотт, язло сан ц1ийц1а,**

**Ненан мотт бека сан сица,**

**Сан бакъо ю иза бийца,**

**Сан бакъо ю цунах дийца.**

**Амма яц бакъо и хийца.**

**Ма г1олаш,**

**Ма г1олаш**

**Ненан мотт шайца,**

**И бийца йиш йоцуш,**

**Бовр болчу метте.**

**Доьзалехь бийцар а**

**Дастам а хеташ,**

**Хьо винчу ненан мотт**

**Д1атесна ахь.**

**«Сов къен бу дешнашна,**

**Бац атта кхеташ»,-**

**Бохуш и сийсазбан**

**Ца хета эхь.**

**Бекалахь, ненан мотт, тахна,**

**Дуьнене, машаре кхойкхуш,**

**Лаьтта т1ехь Къинхьегам, Нийсо,**

**Вошалла, Ирс, Машар кхайкхош.**

**Ладог1ал, цкъа соьга,**

**«Хьекъале корта».**

**Ладог1ал, яккхий д1а**

**Лергара потт:**

**Йист йоцу х1орд санна,**

**Бу хьуна шорта**

**Ша хууш волчунна
Вайн нохчийн мотт.**

**Г1иллакхе хьо воккхуш, серлонга са доккхуш,**

**Исбаьхьа сийлахь бу вайн ненан мотт.**

**Д1аьвшечу дахарехь г1елделча, дог ойъуш,**

**Ницкъаха буьзна бу и, сан ненан мотт.**

**Даймехкан васт кхолуш ламастин хазна ю,**

**Дахаран бух бу и, сан ненан мотт.**

**Кхиорхо: Мел нуьцкъала, массо а аг1ор бийца таро йолуш бу вайн мотт:**

**Хьешашка-оьзда**

**Доттаг1чуьнга-мерза**

**Мостаг1чуьнга-буьрса**

**Захалонна-хаза**

**Масла1атана-к1еда**

**Берашка-эсала**

**Кхиорхо: Вайн дайша, дедайша лелийна г1иллакхаш, юкъара довларах лардан деза вай. Т1аьхьарчу т1аьхьенна уьш карладохуш, массо а беранна довзийта деза. Аш ладог1а, хьомсара доттаг1ий, Безаман г1иллакхах лаьцна бераша вайна, д1аяханчу заманахь хиллачух цхьа кийсак гойтур ю.**

 **« Шовдана йистехь безам буьйцуш».**

**Йо1 яра белшаш т1е к1удал йиллина, букъ т1ехула охьа ши ч1аба хецна,шен алух йогу ши бесни лечкъош, коканах тера тера и б1аьргаш керчош. Х1ара маьлхан дуьне шен бен дац моьттуш, шена бен олхазарш ца хеза моьттуш, шен кийрахь безамо дог ловзодохуш, безамо латийна ц1е яйъа йиш йоцуш, шовдане боьду некъ юьхьар а лабцна, готтачу некъаца охьанехьа йог1уш. Ша охьа мел ели д1а баьрг а бетташ, « «Аьрна-м ца йог1у- те?» - ойланаш хьийзаш.**

**Ткъа к1ант ву хин коьртехь йо1 яре хьоьжуш, шарал а хан яхъелла хеташ.**

**К1ант**

**- Де дика хилла хьан, ва ненан хаза йо1.**

**Йо1**

 **- Диканца вехийла, яхь йолу нохчийн к1ант!**

**К1ант**

**- Ма веха латтий ахь со дог карзах дохуш, кийрахь ц1е кхерстара, йог1ур яц моьттуш. Ахь х1инца пурба лахьбезам д1акховдо, дог хьуна д1адоьллуш вистхила воллу со.**

**Йо1**

**- Ладуг1уш ю со.**

**К1ант**

**- Дукха хан яра, хьоьх б1аьрг буьзна лела. Хьан оьзда хилар ду сан дагчу дижнар, ахь лело г1иллакх ду сан дагна тайнар. Сан дагах еттало безаман алу, ц1ахь кхерчахь йогучу ц1арах и тарло. Шатайпа нур лепа седанах тарйина, хьан б1аьра хьежа лаара даимна. Хьо ца гуш де даьлча – хета ирс дайна, вайн кхоллам ца хилахь лалур соьга. Х1у аьлла ю – те вайшинна безамна? Суна ма лаара ахь дийца дагара.**

**Йо1а олучуьнга ладоьг1уш 1ара к1ант.**

**Йо1**

**- Ахь хаза дийци, ала х1ума дац… Делахь а доьху ас, со сих ца яр.**

**К1ант**

**- Лела со кхана хьо ца гарна кхоьруш, кхечуьнга хьан безам бахарна кхоьруш. Жоп лохьа суна – реза юй кхолламна, хьоьга сайн дог делхош маццалц 1а веза?**

**Шен юьхь т1е т1ам ийзош йо1 1а ладоьг1уш, беснешю алунах ц1е летта йогуш. Ткъа даг чохь, даг чохь-м безам кхехкаш, дерриге д1адийца тамехь ца хеташ.**

**Йо1**

**- Ойлане йоху ахь, собар де жимма. Г1иллакх хьоьхь хиларна ю хьуна реза. Хьоьца сайн ирс лоьхуш со х1инццалц лелла, делахь а, доьху ас – сих ца яр х1инца.**

**К1ант**

**- Безаман летта ц1е ца г1ертахь яйъа, дахарехь ахь лехнарг со хиллехь хьайна, хьайх тешош лаара кховдо ахь соьга, хьайн ц1енчу даггара тешамна х1ума.**

**Богу малх санна, ц1еелла лаьттара йо1. Шен дагара хаийта эхь хеташ, делахь оццул ч1аг1дина т1едиллича тешаман х1ума яла лууш. Шен берриг дег1ера ницкъ гулбина, эссала кховдиначу куьйгаца шегарчу тешамна «Йовлакх» кховдийра к1анте. Куьгах куьг хьакхадаларх лардарца, леррина хьаийцира к1ант йовлакх. И хин йист цершинан безаман ч1аг1о хилла йисира.**

**Хьехархо: Даймохк матто кхуллу. Мотт ларбар, цуьнан сий – пусар дар-нохчийн г1иллакхаш, оьздангалла, халкъан ламасташ, 1адаташ, къоман истори ларъяр ду. Нохчийн говаьллачу поэта Кибиева Мусбека аьлла: « Г1иллакхан новкъа бер долу, Нохчийн мотт буьйцуш ша даккхахь**

**Хьехархо: Х1инца вайна бераша юха а илли эра ду**

 **Илли «Нохчийчоь» 1ела Димаев**

**Вай дегнех къесташ ю ало,**

**Вай ирса дайъина доь**

**Ларйойла хьо везчу Дала**

**Бусулба сан Нохчийчоь.**

**Дог доьхна бер санна г1ийла**

**Оллалой ма хьежа соь**

**Хьа седа лепийла сирла**

**Со лайла хьан Нохчийчоь.**

**Юхаалар**

**Лаилах1а иллаллах1 ларъе**

**Везачу Дала хьо**

**Лаилах1а иллаллах1**

**Бусулба, сан Нохчийчоь.**

**Йохийна х1оттор яц гора**

**Турпалхой къарлур бац хьоь**

**Йиш яц дашо малх ца тола**

**Бусулба, сан Нохчийчоь.**

**Дог доьхна эгчу синошна**

**Маршаллаш кхоьхьуьйтуш хьоь**

**Леш болчу хьан к1ентийн метта**

**Со лайла хьа Нохчийчоь.**

**Юхаалар**

**Лаилах1а иллаллах1 ларъе**

**Везачу Дала хьо**

**Лаилах1а иллаллах1**

**Бусулба, сан Нохчийчоь.**

**Хьехархо: Вешан мотт хаар, г1иллакх-оьздангалла лелор – иза вайн массеран а декхар ду. Литтина деши санна ц1ена, мазал мерза, ховха вешан мотт а, г1иллакхаш а лело хьекъал а, кхетам а лойла вайна. Дерзош дало лаьа суна х1ара дешнаш:**

**Сан ненан мотт,**

**Сан деган мерз.**

**Сан ненан мотт,**

**Сан Даймехкан орам.**

**Хьо хууш, хьо буьйцуш,**

**Со хиларна ирсе хета.**

**Хьо 1амош, хьо хьоьхуш,**

**Со хиларна – ас дозалла до.**

**Кхиорхо: Бераш, тахана вай цхьанакхетарна лерина хан чекъели, сан дог теша мелла дикачу аш пайда эцна хир бу. Дика хилалашни, хазачу г1илакхехь 1амалашни…**